Diari Oficial de la Generalitat Valenciana


Sumari del DOGV 9685, del 18-09-2023 (2023/9538)

ACORD de 14 de setembre de 2023, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per la Diputació Provincial de València, per a l'execució de les obres del projecte de millora de seguretat viària en el tram de concentració d'accidents de la carre-tera CV-428 de CV-425, a Cortes de Pallás, al pk 1+000 (B-280/P).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9685

Data del DOGV
:   18-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9538


Data del document
:   14-09-2023

Organisme emissor
:   Presidència de la Generalitat

Tipus de document
:   Acord

ACORD de 14 de setembre de 2023, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per la Diputació Provincial de València, per a l'execució de les obres del projecte de millora de seguretat viària en el tram de concentració d'accidents de la carre-tera CV-428 de CV-425, a Cortes de Pallás, al pk 1+000 (B-280/P). [2023/9538]  
  
Antecedents de fet  
Primer. La Diputació Provincial de València, per Decret de la Presidència núm. 13587, de 20 de desembre de 2020, va resoldre prendre en consideració i sotmetre a informació pública el projecte de millora de seguretat viària en el tram de concentració d'accidents de la carretera CV-428 de CV-425 a Cortes de Pallás. Entorn del PK 1+000 (B-280/P).  
Consta la publicació de l'anunci d'informació pública del projecte en el Butlletí Oficial de la Província de València núm. 3, de 5 de gener de 2022, i l'acreditació de la no presentació d'al·legacions al projecte.  
  
L'esmentat projecte d'obres va ser aprovat definitivament pel Decret de la Presidència de la Diputació Provincial de València núm. 2297, de 3 de març de 2022.  
Segon. Consta la formalització de l'acta de replanteig del projecte en la qual s'acredita la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació va ser aprovada inicialment mitjançant el Decret núm. 2255, de 23 de febrer de 2023, del diputat delegat de l'Àrea d'Infraestructures de la Diputació Provincial de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 56, de 7 de març de 2023, en el Butlletí Oficial de la Província de València núm. 45, de 6 de març de 2023, en el diari Las Provincias, de 8 de març de 2023, i en el tauler d'anuncis de l'Ajuntament de Cortes de Pallás. Així mateix, es va dur a terme la notificació individualitzada a totes les persones interessades en el procediment d'expropiació forçosa, sense que s'hagen formulat al·legacions per part de les persones propietàries de les parcel·les afectades.  
Quart. Mitjançant el Decret núm. 7145, de 31 de maig de 2023, del diputat delegat de l'Àrea d'Infraestructures de la Diputació Provincial de València, es va elevar a definitiva la relació de béns i drets afectats per l'expropiació forçosa per a l'execució del projecte d'obres esmentat.  
  
Cinqué. La sol·licitud d'ocupació urgent dels béns i drets afectats per l'expropiació es va formular en l'apartat quart del Decret núm. 2255, de 23 de febrer de 2023, del diputat delegat de l'Àrea d'Infraestructures de la Diputació Provincial de València, amb el tenor literal següent:  
«De conformitat amb el que estableix l'article 52 de la Llei d'expropiació forçosa i l'article 56 del seu reglament, sol·licitar del Consell de la Generalitat Valenciana la declaració d'urgent ocupació dels béns i drets afectats fonamentada en motius de seguretat viària, ja que el tram comprés entre l'inici de la carretera en la intersecció amb la CV- 425 i el PK 1+100, abans d'arribar a la pedania de l'Oro, va ser identificat pel Servei de Seguretat Viària de l'Àrea d'Infraestructures com a tram de concentració d'accidents en el període 2023-2015, en el qual es van produir durant els últims anys nombrosos accidents. La carretera presenta estretor de la secció, a més d'una deficiència en el seu traçat, i canvis de rasant. A més, l'elevada desceleració que han de practicar els vehicles unida a la difícil percepció del revolt ha provocat accidents de gravetat. Per tots aquests motius exposats i a fi de continuar millorant la seguretat viària, es considera necessari projectar les actuacions següents:  
  
- Millora del traçat en planta, alçat i secció transversal de la carretera actual.  
- Adequació del drenatge longitudinal i dels elements de senyalització horitzontal i vertical, abalisament i defenses.  
- Reposició dels accessos directes existents en adequades condicions de visibilitat i seguretat».  
Sisé. En l'expedient administratiu consta, a més, el certificat de la retenció de crèdit, d'acord amb el que s'estableix en l'article 52 de la Llei sobre expropiació forçosa de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.  
  
Fonaments de dret  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos a l'efecte de la seua expropiació forçosa».  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per a la fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació que done lloc la realització d'una obra o finalitat determinada, amb les conseqüències que s'estableixen en aquest.  
IV. La declaració d'ocupació urgent, que, segons l'article 56 del Reglament de la Llei sobre expropiació forçosa, ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en el qual es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiant, al·legacions només a l'efecte d'esmenar els possibles errors que s'hagueren pogut produir en fer la relació dels béns afectats per la urgent ocupació.  
  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 10/2023, de 19 de juliol, del president de la Generalitat, pel qual determina el nombre i la denominació de les conselleries, i les seues atribucions, el Consell, en la reunió del 14 de setembre de 2023,  
  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació Provincial de València, per a l'execució de les obres del projecte de millora de seguretat viària en el tram de concentració d'accidents de la carretera CV-428 de CV-425 a Cortes de Pallás. Entorn del PK 1+000 (B-280/P).  
  
  
  
Relació de béns i drets afectats  
  
FINCA: 0001  
CULTIU: BOSC BAIX  
REFERÈNCIA CADASTRAL:  
62912N313589637250RR  
TERME MUNICIPAL: CORTES DE PALLÁS  
PROPIETÀRIA: ROBLEDO BETORET EMILIA  
SUPERFÍCIE AFECTADA:  
EXPROPIABLE: 113,00 m²  
  
FINCA: 0002  
CULTIU: BOSC BAIX  
REFERÈNCIA CADASTRAL:  
19515A207440443506NQ  
TERME MUNICIPAL: CORTES DE PALLÁS  
PROPIETÀRIA: ROBLEDO BETORET EMILIA  
SUPERFÍCIE AFECTADA:  
EXPROPIABLE: 15,00 m²  
  
FINCA: 0003  
CULTIU: BOSC BAIX  
REFERÈNCIA CADASTRAL:  
90794J100598461694SX  
TERME MUNICIPAL: CORTES DE PALLÁS  
PROPIETARIS: PEREZ CHILET INES HEREUS DE  
SUPERFÍCIE AFECTADA:  
EXPROPIABLE: 1.536,00 m²  
  
FINCA: 0004  
CULTIU: LABOR DE SECÀ / BOSC BAIX  
REFERÈNCIA CADASTRAL:  
98440Z363984956714XI  
TERME MUNICIPAL: CORTES DE PALLÁS  
PROPIETARIOS: PEREZ CHILET INES HEREUS DE  
SUPERFÍCIE AFECTADA:  
EXPROPIABLE: 3.559,00 m²  
  
FINCA: 0005  
CULTIU: BOSC BAIX  
REFERÈNCIA CADASTRAL:  
26925E646685703851VS  
TERME MUNICIPAL: CORTES DE PALLÁS  
PROPIETÀRIA: ABAD OCHANDO DOLORES  
SUPERFÍCIE AFECTADA:  
EXPROPIABLE: 908,00 m²  
  
FINCA: 0006  
CULTIU: BOSC BAIX  
REFERÈNCIA CADASTRAL:  
95824F534793127918VB  
TERME MUNICIPAL: CORTES DE PALLÁS  
PROPIETARI: DEL VALLE ROBLEDO SALVADOR  
SUPERFÍCIE AFECTADA:  
EXPROPIABLE: 86,00 m²  
  
FINCA: 0007  
CULTIU: BOSC BAIX  
REFERÈNCIA CADASTRAL: 31894U642483007241YZ  
TERME MUNICIPAL: CORTES DE PALLÁS  
PROPIETÀRIA: ROBLEDO BETORET EMILIA  
SUPERFÍCIE AFECTADA:  
EXPROPIABLE: 17,00 m²  
  
FINCA: 0008  
CULTIU: BOSC BAIX  
REFERÈNCIA CADASTRAL:  
84491X317888510259JB  
TERME MUNICIPAL: CORTES DE PALLÁS  
PROPIETÀRIA: SIERRA ROBLEDO MARIA ROSA  
SUPERFÍCIE AFECTADA:  
EXPROPIABLE: 82,00 m²  
FINCA: 0009  
CULTIU: BOSC BAIX  
REFERÈNCIA CADASTRAL:  
22429K528940278099SP  
TERME MUNICIPAL: CORTES DE PALLÁS  
PROPIETARI: ROBLEDO GIL JOSE ELIAS  
SUPERFÍCIE AFECTADA:  
EXPROPIABLE: 926,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular un requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 14 de setembre de 2023  
  
La consellera secretària,  
SUSANA CAMARERO BENÍTEZ